འཇིག་རྟེན་གྱི་མི་ལ་བསམ་བློ་མང་ཞིང་།རྩོམ་པ་པོ་ལ་བསམ་བློ་དེ་ལས་མང་།རྩོམ་པ་པོས་སྒྲུང་ཞིག་འཛུགས་སྐྲུན་བྱས་ཏེ་མི་རྣམས་ལ་གནས་ལུགས་ཀྱི་སྐད་ཆ་འགའ་རེ་བཤད་ཀྱིན་ཡོད།ཡིན་ཡང་།མི་རྣམས་ལ་མཚོན་ན།སྐབས་ལན་རེར་སྒྲུང་ནི་གནས་ལུགས་ཀྱི་ཚབ་ཏུ་མི་འགྲོ་བར།ལྟན་མོའི་ཚབས་སུ་བུད་འགྲོའདི་ཡང་དེང་སང་རྩོམ་པ་པོ་མང་པོས་འདོན་གྱིན་པའི་ལྟ་ཚུལ་ཞིག་ཡིན་པས།ཕྱོགས་གཅིག་ནས་བཤད་ན།ལྟན་མོ་བ་ལ་ལྟན་མོ་སྟོན་པ་ནི་རྩོམ་པ་པོའི་ལས་འགན་གཞན་ཞིག་ཡིན།དེ་བས་སྒྲུང་འདིའི་ནུས་པའམ་ཕན་པ་ཡང་ལྟན་མོ་དང་མྱོང་བ་སོགས་ལ་བརྟེན་ནས་དལ་གྱིས་ཀློག་པ་པོ་རེ་རེ་ཡི་སེམས་ལ་འཐིམ་དགོས་ཤིང་།མྱོང་བ་དང་བསམ་གཞིག་ལ་བརྟེན་ནས་སྒྲུང་ཐུང་འདི་དང་སྤྱི་ཚོགས་གཉིས་ཀྱི་མཚམས་སུ་ལུས་པའི་བར་ཐག་དེ་དག་ལ་གཞལ་ནས་ཅི་ནུས་ཀྱིས་ཤེས་དགོས་སོ།།